|  |  |
| --- | --- |
|  | **Elektroninio dokumento nuorašas**  |
|  |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL KAUNO MIESTO SAVIVALDYBĖS TARYBOS 2012 M. VASARIO 23 D. SPRENDIMO NR. T-90 „DĖL ASMENŲ PRIĖMIMO Į KAUNO MIESTO SAVIVALDYBĖS BENDROJO UGDYMO MOKYKLAS KRITERIJŲ IR KLASIŲ KOMPLEKTAVIMO TVARKOS APRAŠO PATVIRTINIMO“ PAKEITIMO** |
| 2015 m. gruodžio 8 d. Nr. T-681 |
| Kaunas |

Vadovaudamasi Lietuvos Respublikos švietimo įstatymo 29 straipsnio 2, 3 ir 4 dalimis, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“, Priėmimo į valstybinę ir savivaldybės bendrojo ugdymo, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo, profesinio mokymo įstaigą bendrųjų kriterijų sąrašo patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, Kauno miesto savivaldybės taryba n u s p r e n d ž i a:

1. Pakeisti Asmenų priėmimo į Kauno miesto savivaldybės bendrojo ugdymo mokyklas kriterijų ir klasių komplektavimo tvarkos aprašą, patvirtintą Kauno miesto savivaldybės tarybos 2012 m. vasario 23 d. sprendimu Nr. [T-90](http://dokumentai.kaunas.lt/dokumentai/taryba/sprendimai/2012/t127090.doc) „Dėl Asmenų priėmimo į Kauno miesto savivaldybės bendrojo ugdymo mokyklas kriterijų ir klasių komplektavimo tvarkos aprašo patvirtinimo“:

1.1. Pakeisti 6.2 papunktį ir jį išdėstyti taip:

„6.2. jei yra laisvų vietų, tėvų (globėjų, rūpintojų) ir vaikų pageidavimu į bendrąją mokyklą gali būti priimti mokiniai, negyvenantys mokyklos aptarnavimo teritorijoje ar gyvenantys gretimoje savivaldybėje, pagal prašymo padavimo datą. Jei neįmanoma patenkinti visų prašymų, atsižvelgiama į turimus mokymosi pasiekimus ir (ar) mokyklos pateiktų specialiųjų ir bendrųjų gebėjimų užduočių atlikimo rezultatus. Specialiųjų ir bendrųjų gebėjimų užduotys turi būti iš anksto suderintos su Kauno miesto savivaldybės Švietimo padalinio specialistais;“.

1.2. Pakeisti 12 punktą ir jį išdėstyti taip:

„12. Prašymai priimti mokytis pagal priešmokyklinio ugdymo programą, pradinio ugdymo programą, pagrindinio ugdymo programos pirmąją ir antrąją dalis ir vidurinio ugdymo programą registruojami nuo sausio 11 d. iki rugsėjo 1 dienos.“

1.3. Pakeisti 13.1 papunktį ir jį išdėstyti taip:

„13.1. prašymą. Už vaiką iki 14 metų prašymą pateikia vienas iš tėvų (globėjų), nuo 14 iki 18 metų vaikas – pats, turėdamas vieno iš tėvų (rūpintojų) raštišką sutikimą;“.

1.4. Papildyti tokiais 131–134 punktais:

„131. Prašymus registruoja direktoriaus įsakymu paskirtas asmuo.

132. Prašymai registruojami prašymų priimti mokytis registre, kuriame nurodoma:

132.1. prašymo eilės numeris;

132.2. prašymo pateikėjo vardas, pavardė;

132.3. pageidaujančio mokytis asmens vardas ir pavardė;

132.4. prašymo padavimo data ir laikas;

132.5. pateiktų dokumentų sąrašas.

133. Atsakingas asmuo, užregistravęs prašymą, ant jo užrašo prašymo registracijos eilės numerį, prašymo padavimo datą ir laiką ir pasirašo. Pareiškėjui atiduodama užregistruoto prašymo kopija.

134. Jeigu prašymų yra pateikta daugiau, negu mokykla turi laisvų vietų, mokykla privalo priimti prašymą ir jį užregistruoti, kaip nurodyta šio aprašo 131–133 punktuose.“

1.5. Pakeisti 19.5 papunktį ir jį išdėstyti taip:

„19.5. nuo 14 iki 18 metų vaikas sutartį pasirašo tik turėdamas vieno iš tėvų (rūpintojų) raštišką sutikimą;“.

1.6. Papildyti 211 punktu:

„211.Klasės pradedamos komplektuoti pasibaigus atitinkamų klasių ugdymo procesui pagal Lietuvos Respublikos švietimo ir mokslo ministro nustatytą ugdymo proceso pabaigos datą.“

1.7. Pakeisti 32 punktą ir jį išdėstyti taip:

„32. Jei mokykla iki birželio 20 d. nesurenka reikiamo mokinių skaičiaus ir nesudaro Tarybos nustatyto klasių skaičiaus, mokyklos direktorius:“.

1.8. Pakeisti 32.1 papunktį ir jį išdėstyti taip:

„32.1. iki birželio 25 d. raštu informuoja Savivaldybės administracijos švietimo padalinį dėl susidariusios situacijos, nurodydamas:“.

1.9. Pakeisti 32.2 papunktį ir jį išdėstyti taip:

„32.2. iki birželio 25 d. raštu informuoja pateikusius prašymus priimti mokytis mokykloje arba toje mokykloje besimokančius mokinius ir jų tėvus (globėjus), kad nebus galima patenkinti jų prašymų arba atitinkamų klasių skaičius bus mažinamas;“.

1.10. Pripažinti netekusiu galios 34 punktą.

2. Siūlyti viešųjų įstaigų – bendrojo ugdymo mokyklų, kurių dalininkė yra Kauno miesto savivaldybė, dalininkų susirinkimams pakeisti asmenų priėmimo į šias viešąsias įstaigas kriterijus ir klasių komplektavimo tvarkos aprašus, atsižvelgiant į šio sprendimo 1 punktą.

|  |  |  |
| --- | --- | --- |
| Savivaldybės meras |  | Visvaldas Matijošaitis |